ผมอายุ 14 ครับ เวลาเครียดก็แบบจะเครียดไปหลายวันจนกว่าจะเล่าให้เพื่อนหรือพ่อแม่ฟังถึงจะหาย กลัวพวกเรื่องวิญญาณหรือพวกไสยศาสตร์ด้วยครับ คือผมเป็นโรคขี้กังวลหรือเปล่าครับ เวลาเครียดหรือกังวลก็จะหงุดหงิดอยากอยู่คนเดียวและอารมณ์รุนแรง เวลาปกติผมเป็นคนเงียบๆด้วย ชอบเก็บตัวในห้องไม่สุงสิงกับใคร
สวัสดีค่ะ จากที่เล่ามา คิดว่าเป็นภาวะทางอารมณ์ที่ไม่ปกติ แต่ยังสรุปไม่ได้ว่า เป็นโรคเครียด โรควิตกกังวล หรือเป็นภาวะทางอารมณ์อื่นๆนะคะโรคเครียด คือภาวะที่ต้องเผชิญแรงกดดันจากเหตุการณ์บางอย่าง ซึ่งมีผลให้ร่างกายและจิตใจตอบสนองต่อเหตุการณ์นั้นๆ โดยอาการมีตั้งแต่ นึกถึงเหตุการณ์นั้นซ้ำๆ, อารมณ์ขุ่นมัว, พฤติกรรมแปลกแยก, นอนหลับยาก, อ่อนเพลีย, ปวดท้องไม่ทราบสาเหตุ, ปวดศีรษะ, ฟุ้งซ่าน ไม่มีสมาธิ เป็นต้นในการดูแลตนเองเบื้องต้น แนะนำให้พูดคุยกับคนในครอบครัวหรือคนใกล้ชิดเพื่อผ่อนคลายทางอารมณ์ หางานอดิเรก ออกกำลังกาย นอนหลับพักผ่อนให้เพียงพอนะคะหากไม่ดีขึ้น แนะนำไปพบแพทย์เพื่อตรวจดูอาการอีกทีนะคะ